b'\n_START_ARTICLE_\nGiorgi Shermadini\n_START_SECTION_\nKarijera\n_START_PARAGRAPH_\nKarijeru je zapo\xc4\x8deo u omladinskom pogonu Maccabi Tbilisia. Zbog odli\xc4\x8dnih fizi\xc4\x8dkih predispozicija, ve\xc4\x87 sa 16 godina bio je dominantan me\xc4\x91u svojim vr\xc5\xa1njacima. To dokazuje njegovi 89 poena u susretu protiv mom\xc4\x8dadi Sukhumija. U svojoj prvoj profesionalnoj sezoni, prosje\xc4\x8dno je po susretu postizao impresivnih 28,5 poena, 14,7 skokova, 2.8 asista i 3,0 blokade. U sljede\xc4\x87im sezonama jo\xc5\xa1 je vi\xc5\xa1e "popravio" svoju statistiku i u sezoni 2007./08. prosje\xc4\x8dno je postizao 33,5 poena, 18,4 skoka, 4,8 asista i 3,2 blokade. U travnju 2008. odlazi iz Gruzije i sa samo 19 godina potpisuje ugovor s gr\xc4\x8dkim euroliga\xc5\xa1em Panathinaikosom. U gr\xc4\x8dkom prvenstvu je debitirao 28. studenog 2008. u susretu Egaleoa, odigrav\xc5\xa1i 5:48 minuta pritom zabiv\xc5\xa1i 4 poena. U Euroligi je debitirao 17. prosinca 2008. u susretu protiv SLUC Nancy, odigrav\xc5\xa1i 10:16 minuta pritom zabiv\xc5\xa1i 1 poen. Ve\xc4\x87 u prvoj sezoni u Panathinaikosu osvojio je Euroligu 2008./09., pobjediv\xc5\xa1i u finalu rusku CSKA Moskvu.'